|  |  |
| --- | --- |
|  | PATVIRTINTA  |
|  | Alytaus lopšelio-darželio „Du gaideliai“ |
|  | direktoriaus 2021 m. lapkričio 25 d.  |
|  | įsakymu Nr. V- 80 |

**ALYTAUS LOPŠELIO-DARŽELIO „DU GAIDELIAI“**

**MOKYTOJO PADĖJĖJO (SUP) PAREIGYBĖS APRAŠYMAS**

**I SKYRIUS**

 **PAREIGYBĖ**

1. Alytaus lopšelio-darželio „Du gaideliai“ mokytojo padėjėjo (SUP) (toliau – mokytojo padėjėjas (SUP)) pareigybė priskiriama 4 pareigybių grupei (kvalifikuoti darbuotojai).

2. Pareigybės lygis – C.

3. Pareigybės paskirtis – pareigybė reikalinga pagalbos teikimui ribotų galimybių savarankiškai dalyvauti ugdyme turintiems vidutinių, didelių arba labai didelių specialiųjų ugdymosi poreikių vaikams, ugdomiems pagal ikimokyklinio ir priešmokyklinio ugdymo programą.

4. Pareigybės pavaldumas – mokytojo padėjėjas (SUP) tiesiogiai pavaldus Alytaus lopšelio-darželio „Du gaideliai“ direktoriui, jo veiklą koordinuoja ir prižiūri Alytaus lopšelio-darželio „Du gaideliai“ direktoriaus pavaduotojas ugdymui.

**II SKYRIUS**

 **SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialiuosius reikalavimus:

 5.1. turėti ne žemesnį kaip vidurinį išsilavinimą;

 5.2. būti išklausęs pirmosios pagalbos ir higienos mokymus ir turėti galiojančius pažymėjimus;

 5.3. gebėti bendrauti su ugdytiniais, turėti žinių apie jų sutrikimų specifiką.

 5.4. gebėti dirbti su ugdytiniais padedant jiems įsisavinti ugdomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.

 5.5. gebėti bendradarbiauti su mokytoju, specialiuoju pedagogu, logopedu, kitais specialistais ir ugdytinių tėvais (globėjais, rūpintojais).

 5.6. būti susipažinęs su darbo tvarkos taisyklėmis, darbų saugos, priešgaisrinės saugos reikalavimais ir juos vykdyti.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 6. Padeda ugdytiniui ar ugdytinių grupei:

 6.1. orientuotis ir judėti aplinkoje, susijusioje su ugdymu (-si), lopšelyje-darželyje ir už jo ribų ugdomosios veiklos, renginių ir išvykų metu;

 6.2. apsitarnauti, pavalgyti, pasirūpinti asmens higiena;

 6..3. įsitraukti į ugdomąją veiklą ir pagal galimybes joje dalyvauti:

 6.3.1. paaiškina mokytojo skirtas užduotis ir talkina jas atliekant;

 6.3.2. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

 6.4. atlieka kitą su ugdymu (-si), savitarna, savitvarka, maitinimu (-si) susijusią veiklą;

 6.5. turinčiam (turintiems) ribotas mobilumo galimybes: išlipti iš transporto priemonės atvykus į lopšelį-darželį ir įlipti į transporto priemonę išvykstant iš lopšelio-darželio, judėti po lopšelį-darželį, pasiekti grupę, kitas patalpas.

 6.6. bendradarbiaudamas su ugdytiniu (ugdytinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos ugdytiniams teikimo metodus ir juos taiko.

 6.7. padeda mokytojui parengti ir/ar pritaikyti ugdytiniui (ugdytinių grupei) reikalingą mokomąją medžiagą.

 7. Neatvykus ugdytiniui į ugdymo įstaigą, vykdo 6.1-6.7 punktuose įvardintas funkcijas, dirbant su kitu mokytojos nurodytu ugdytiniu ar ugdytinių grupe.

**IV SKYRIUS**

**ATSAKOMYBĖ**

 7. Šias pareigas vykdantis darbuotojas atsako:

 7.1. už ugdytinio, ugdytinių grupės, kuriems teikia pagalbą, saugumą;

 7.2. savo darbo kokybę ir tinkamą pareigybės aprašyme nustatytų funkcijų vykdymą;

 7.3. turimos informacijos konfidencialumą, korektišką gautų duomenų panaudojimą;

 7.4. lopšelio-darželio vidaus tvarkos, darbų saugos, priešgaisrinės saugos, higienos reikalavimų vykdymą, darbuotojų etikos kodekso reikalavimų laikymąsi ir lopšelio-darželio direktoriaus įsakymų vykdymą;

 8. Mokytojo padėjėjas (SUP) už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos) (parašas) (vardas, pavardė) (data)